**Shania Twain**, oikealta nimeltään **Eilleen Regina Edwards**, myöhemmin **Eilleen Twain** (s. 28. elokuuta 1965 Windsor, Ontario, Kanada) on kanadalainen laulaja-lauluntekijä. Hänen vuonna 1997 ilmestynyt *Come On Over* -albuminsa on myydyin naisartistin levy (vuoteen 2016 mennessä 43 miljoonaa kappaletta) ja samalla myydyin kantrialbumi. Twain on ainoa artisti, joka on Yhdysvalloissa myynyt kolmella levyllä timanttilevyyn oikeuttavan määrän, yli 10 miljoonaa levyä. Twain määritellään kantriartistiksi ja hänen musiikistaan suuren osan muodostaa kantripop.

Varhainen elämä
---------------

Twainin vanhemmat ovat Sharon ja Clarence Edwards. He erosivat lapsen ollessa kaksivuotias. Tuleva laulaja kasvoi Eilleen Twain -nimisenä pohjoisemmassa ja pienemmässä Timminsin kaupungissa äitinsä muutettua sinne uuden miehensä Jerry Twainin (täysverinen ojibwaintiaani) kanssa. Twainien perhe oli köyhä ja talvella he joutuivat polttamaan talonsa lautoja pysyäkseen lämpiminä.

13-vuotiaana Eilleen Twain kutsuttiin esiintymään CBC:n *Tommy Hunter Show’hun*. Lukioaikoinaan hän lauloi Longshot-nimisessä yhtyeessä, joka esitti cover-versioita ajankohtaisista kappaleista. Sharon ja Jerry Twain kuolivat 1. marraskuuta 1987 auto-onnettomuudessa, jonka jälkeen Eilleen muutti kahden nuoremman veljensä ja sisarensa kanssa Huntsvilleen. Siellä hän elätti uusperhettä esiintymällä paikallisessa lomakohteessa Deerhurst Resortissa. Kuultuaan Twainin esityksen vuonna 1991 nashvilleläinen Dick Frank kutsui hänet nauhoittamaan demon. *lähde?*

Ura
---

Ensimmäisen levytyssopimuksen tultua ajankohtaiseksi 1991 Twain muutti etunimensä Shaniaksi (odžibwaksi *matkalla*). Shanian ojibwe-heimoon kuulunut isäpuoli pysyi hänelle tärkeänä vaikuttimena. Timminsin kaupunki nimesi myöhemmin kadun hänen mukaansa, perusti museon ja antoi hänelle kaupungin avaimet.

Twainista tuli yksi maailman parhaiten menestyneistä laulajista 1990-luvulla ja 2000-luvulla. Hänen albumeistaan kolme on myynyt Yhdysvalloissa 43 miljoonaa kappaletta. Twain lopetti laulajanuransa ja esitti vetäytymisen syyksi heikentyneen äänen. Vuonna 2017 Twain vieraili Yhdysvaltojen *The Voice* -televisio-ohjelmassa.

Yksityiselämä
-------------

Twain erosi vuonna 2008 pitkäaikaisesta aviomiehestään, tuottaja Robert John "Mutt" Langesta. Heillä on yksi lapsi, vuonna 2001 syntynyt Eja. Uutena vuotena 2011 Twain avioitui Frederic Thiebaudin kanssa. Twain asuu Sveitsissä. *lähde?*

Diskografia
-----------

Studiolevyt
* *Shania Twain*  (1993)
* *The Woman in Me*  (1995)
* *Come On Over*  (1997)
* *Up!*  (2002)
* *Now*  (2017)
* *Queen of Me*  (2023)

Kokoelmat
* *The Complete Limelight Sessions*  (2001)
* *Greatest Hits*  (2004)
* *Not Just a Girl (The Highlights)*  (2022)

Singlet
* "You’re Still the One" (1998)
* "That Don’t Impress Me Much" (1998)
* "I’m Gonna Getcha Good!" (2002)

Lähteet
-------

1. ↑  Ampuja, Eetu: Ei Madonna, ei Britney, ei Whitney Houston... Arvaatko, keneltä ilmestyi maailman myydyin naisartistin albumi? Tältä megatähti näyttää nykyään *Ilta-Sanomat*.  28.6.2016. Helsinki:  Sanoma Media Finland Oy. Viitattu 28.6.2016.
2. ↑  Shania Twain Centre Kanada:  Timminsin kaupunki.  Arkistoitu 26.11.2011. Viitattu 31.5.2007. (englanniksi)
3. ↑  The Recording Industry Association of America’s Top-Selling Albums of All Time *Infoplease*.  päivitetty 11.2.2017. Boston:  Sandbox Networks, Inc. Viitattu 9.2.2020. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Shania Twain**.
* Kotisivut (englanniksi)
* Shania Twain Allmoviessa (englanniksi)
* Shania Twain Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Tšekki
* Australia
* Alankomaat
* Puola

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* Deutsche Synchronkartei
* Trove

 |
|  |
| Muut | 
* Europeana
* SNAC
* IdRef

 |

 |